'Am primit şi noi astăzi pliantele şi chiar ne-a surprins (prezenţa lui Raed Arafat pe acestea, n.r.). Pentru noi, pentru mureşeni, pentru târgumureşeni înseamnă mult, chiar am cerut o confirmare. Chiar sunt convins că staff-ul de campanie sigur nu l-a pus pe pliant fără acceptul dânsului. E onorant pentru credibilitatea pe care o are, pentru SMURD, pentru că a făcut SMURD-ul, ştiţi bine că ieşit lumea în stradă, în 2012, ca să îl apere când a fost schimbat Băsescu. Pentru Târgu Mureş şi pentru PSD-ul din Târgu Mureş înseamnă un mare ajutor, pentru a mai scoate câteva voturi pentru Victor Ponta în Târgu Mureş şi în judeţul Mureş. Sunt convins (că e real, n.r.) la fel cum îmi asum campania de la Bucureşti, sunt convins că nu a fost trecut nimeni acolo fără acordul personal. Nu se face asta', a spus Vasile Gliga.

Acesta a adăugat că au mai fost cazuri când unii candidaţi l-au trecut pe Raed Arafat pe afişele electorale, cum este cazul deputatului PSD Mureş, Florin Buicu, iar acesta a ieşit public şi s-a delimitat, însă nu crede că şi de data aceasta este la fel.

'Sunt convins că nu şi-a asumat nimeni riscul de la PSD să iasă domnul Arafat să spună că nu i s-a cerut acordul. Sigur nu va ieşi de data aceasta, pentru că sigur nu se face la acest nivel. Probabil dacă nu era în Guvern şi nu era Victor Ponta premier se puteau face speculaţii, dar acum nu. Vom încerca să avem şi un interviu, o declaraţie a lui Arafat direct pentru târgumureşeni', a mai afirmat Vasile Gliga.

loading...